## Rješenje kojim se odobrava novi Statut AZ obveznog mirovinskog fonda, kojim upravlja Allianz ZB d.o.o. društvo za upravljanje obveznim mirovinskim fondom, Zagreb

### NN 37/2009 (25.3.2009.), Rješenje kojim se odobrava novi Statut AZ obveznog mirovinskog fonda, kojim upravlja Allianz ZB d.o.o. društvo za upravljanje obveznim mirovinskim fondom, Zagreb

37 25.03.2009 Rješenje kojim se odobrava novi Statut AZ obveznog mirovinskog fonda, kojim upravlja Allianz ZB d.o.o. društvo za upravljanje obveznim mirovinskim fondom, Zagreb

HRVATSKA AGENCIJA ZA NADZOR FINANCIJSKIH USLUGA

827

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05) primjenom odredbe članka 39. stavak 2. i članka 79. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), te članka 5. Pravilnika o obavljanju poslova banke skrbnika (»Narodne novine« br. 65/01 i 47/03), Hrvatska agencija za nadzor financijskih usluga, odlučujući o zahtjevu Allianz ZB d.o.o. društva za upravljanje obveznim mirovinskim fondom, Zagreb, Ivana Lučića 2/A, u predmetu odobrenja novog Statuta AZ obveznog mirovinskog fonda i II Dodatka Ugovora o skrbništvu nad imovinom AZ obveznog mirovinskog fonda, na sjednici održanoj 19. ožujka 2009. godine donosi

RJEŠENJE

1. Odobrava se novi Statut AZ obveznog mirovinskog fonda, kojim upravlja Allianz ZB d.o.o. društvo za upravljanje obveznim mirovinskim fondom, Zagreb, Ivana Lučića 2/A.

2. Odobrava se II Dodatak Ugovora o skrbništvu nad imovinom AZ obveznog mirovinskog fonda zaključen 6. ožujka 2009. godine između Allianz ZB d.o.o. društva za upravljanje obveznim mirovinskim fondom, Zagreb, Ivana Lučića 2/A i Societe Generale-Splitske banke d.d., Split, Ruđera Boškovića 16.

3. Ovo rješenje objavit će se u »Narodnim novinama«.

Obrazloženje

Allianz ZB d.o.o. društvo za upravljanje obveznim mirovinskim fondom, Zagreb, Ivana Lučića 2/A (u daljnjem tekstu: Društvo), dostavilo je 22. siječnja, 11. i 16. ožujka 2009. godine, klasa: UP/I-140-01/09-32/1, urbroj: 383-113-09-1,2,3 zahtjev za odobrenjem novog Statuta AZ obveznog mirovinskog fonda i II Dodatka Ugovora o skrbništvu nad imovinom AZ obveznog mirovinskog fonda, sukladno odredbama članka 39. stavak 2. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07).

Društvo je 11. ožujka 2009. godine dostavilo II Dodatak Ugovora o Skrbništvu nad imovinom AZ obveznog mirovinskog fonda zaključen 6. ožujka 2009. godine između Allianz ZB d.o.o. društva za upravljanje obveznim mirovinskim fondom, Zagreb, Ivana Lučića 2/A i Societe Generale-Splitske banke d.d., Split, Ruđera Boškovića 16, Cjenik usluga za pružanje usluga banke skrbnika za Allianz ZB d.o.o. društvo za upravljanje obveznim mirovinskim fondom za AZ obvezni mirovinski fond od 4. ožujka 2009. godine i novi Statut AZ obveznog mirovinskog fonda. Društvo je 16. ožujka 2009. godine dostavilo ispravljeni tekst Statuta AZ obveznog mirovinskog fonda.

Uvidom u dostavljenu dokumentaciju utvrđeno je da je smanjena naknada banci skrbniku.

Pregledom gore navedene dokumentacije utvrđeno je da je novi tekst Statuta AZ obveznog mirovinskog fonda sukladan članku 39. Zakona o obveznim i dobrovoljnim mirovinskim fondovima. Također je utvrđeno da je II Dodatak Ugovora o skrbništvu nad imovinom AZ obveznog mirovinskog fonda zaključen 6. ožujka 2009. godine između Allianz ZB d.o.o. društva za upravljanje obveznim mirovinskim fondom, Zagreb i Societe Generale-Splitske banke d.d., Split sukladan odredbama Zakona o obveznim i dobrovoljnim mirovinskim fondovima.

Slijedom navedenog Uprava Hrvatske agencije za nadzor financijskih usluga odobrila je novi Statuta AZ obveznog mirovinskog fonda, kao i II Dodatak Ugovora o skrbništvu nad imovinom AZ obveznog mirovinskog fonda zaključen 6. ožujka 2009. godine između Allianz ZB d.o.o. društva za upravljanje obveznim mirovinskim fondom, Zagreb i Societe Generale-Splitske banke d.d., Split.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-140-01/09-32/1

Urbroj: 326-113-09-4

Zagreb, 19. ožujka 2009.

Član Uprave
Ivo Šulenta, v. r.

Rješenje, NN 37/2009-827